**Ալֆա** (անգլ.՝ Alpha), ամերիկյան ֆիլմ, որի ռեժիսորը Ալբերտ Հյուզն է։ Կինոնկարի համաշխարհային պրեմիերան կայացել է 2018 թվականի օգոստոսի 16-ին։ Ռուսաստանում ֆիլմը թողարկվել է օգոստոսի 23-ին՝ 2D, 3D և IMAX ֆորմատներով։

Սյուժե
------

Երկիր մոլորակը 20 հազար տարի առաջ։ Վերին պալեոլիթի դարաշրջան։ Նախնադարյան Տաու ցեղի առաջնորդը որդուն՝ Կեդային, իր հետ որսի է տանում՝ համարելով, որ նա արդեն բավականին մեծ է։ Որսի ժամանակ Կեդայի վրա հարձակվում է վիրավոր բիզոնը և նա ընկնում է անդունդը։ Տղան վնասում է ոտքը և դժվարանում է վերադառնալ հայրենի բնակատեղի։ Ճանապարհին նրա վրա հարձակվում է գայլերի ոհմակը։ Կեդային հաջողվում է հետ մղել գայլերին և վիրավորել նրանցից մեկին։ Սկզբում տղան ուզում է սպանել գիշատչին, բայց հետո մտափոխվում է և սկսում խնամել նրան։ Մարդու և կենդանու միջև առաջանում է ընկերություն։ Նրանք սկսում են միասին որս անել, և մարդը գայլին անվանում է Ալֆա։ Ճանապարհորդության ընթացքում ոհմակն Ալֆային հետ է կանչում, բայց որոշ ժամանակ անց նա դարձյալ վերադառնում է Կեդայի մոտ։ Միասին նրանց հաջողվում է անցնել փորձությունների միջով և մենամարտի ժամանակ կանգնել ընդդեմ սրատամ վագրի։ Կեդան և Ալֆան ի վերջո վերադառնում են Կեդայի հայրենի բնակատեղին։ Վարժեցրած Ալֆան, որը էգ էր, ունենում է ձագուկներ։ Ֆիլմի վերջում մարդիկ և ընտելացված գայլերը միասին գնում են որսի։

Դերերում
--------

| Դերասան | Դեր |
| --- | --- |
| Կոդի-Սմիթ Մաքֆի | Կեդա |
| Յոհաննես Հյոկյուր Յոհաննեսոն | Տաու |
| Նատասիա Մալթե | Ռո |
| Լեանոր Վարելա | Քուրմ |
| Մերսեդես Դե Լա Զերդա | Նու |
| Իենս Հուլթեն | Քսի |
| Պրիյա Պադժարատնամ | Որսորդուհի |

Արտադրություն
-------------

### Վերամշակում

Ֆիլմի մասին ծանուցվել է 2015 թվականի սեպտեմբերի 15-ին, երբ հաստատվել է Ալբերտ Հյուզի ռեժիսոր լինելը։

### Նկարահանումներ

Ֆիլմի նկարահանումները տեղի են ունեցել Վանկուվեր կղզում (կղզի Բրիտանական Կոլումբիայում) և Դրախմելլերում (Ալբերտա)։ Որոշ նկարահանումներ անցկացվել են Բերնաբի քաղաքում (Բրիտանական Կոլումբիա), ինչպես նաև Իսլանդիայում։ Ֆիլմի մասերը նկարահանվել են Դայնոսոր գավառական այգում (Ալբերտա) 2016 թվականի ապրիլին։ Մամոնտների և բրդոտ ռնգեղջյուրների հետ տեսարանները ստեղծվել են համակարգչային գրաֆիկայի եղանակներով։

### Հետարտադրություն

2017 թվականի հունիսին ֆիլմի թողարկման ամսաթիվը 2017 թվականի սեպտեմբերի 15-ից տեղափոխվել է 2018 թվականի մարտի 1, ինչը թույլ կտար ֆիլմին ավելի շատ հանդիսատես հավաքել գարնանային արձակուրդներին։ Ավելի ուշ ֆիլմի պրեմիերան կրկին հետաձգվել է․ այս անգամ 2018 թվականի օգոստոսի 17։

### Մարքեթինգ

Ֆիլմի առաջին թրեյլերը հեռարձակվել է 2017 թվականի հուլիսի 18-ին։

Քննադատություն
--------------

Ֆիլմը ստացել է կինոքննադատների միջին գնահատականը։ «Rotten Tomatoes» կայքում պատկերը ունի 79 % դրական վարկանիշ․ 119 գրախոսության հիման վրա միջին վարկանիշը 10-ից 6,5 միավոր է։ Իսկ «Metacritic»-ում 100-ից 63 միավոր է՝ 26 գրախոսականի հիման վրա։ «Megacritic» կայքում 10-ից 6,2 է՝ 18 գրախոսության հիման վրա։

Մարդաբան Ստանիսլավ Դրոբիշևսկու կարծիքով նախնադարյան մարդկանց կյանքը, որը ցույց է տրվում ֆիլմում, ոչ մի ընդհանուր կապ չունի հնէաբաններից և ազգագրագետներից ստացած տվյալների հետ։ Ֆիլմը հարուստ է պատմական և աշխարհագրական անհամապատասխանություններով։

Ծանոթագրություններ
------------------

1. ↑
2. ↑
3. 1 2 3  ČSFD (չեխերեն) — 2001.
4. ↑  «Альфа (2018)» (ռուսերեն). Վերցված է 2018 թ․ հունիսի 26-ին.
5. ↑  30 April 2016, Kolafa, Pat, «Ice age epic filmed near Hoodoos» () The Drumheller Mail. Accessed 15 May 2016
6. ↑  February 22 2016, «The Solutrean Starts Filming in Vancouver This Week» () What’s Filming? Accessed 15 May 2016
7. ↑  «'Solutrean' Retitled 'Alpha,' Gets New Release Date (EXCLUSIVE)». *Variety*. Վերցված է 2017 թ․ հունիսի 16-ին.
8. ↑  SonyPicturesRU (2017 թ․ հուլիսի 18). «Альфа - первый трейлер». Վերցված է 2017 թ․ հուլիսի 19-ին.
9. ↑  «Alpha» (անգլերեն). Rotten Tomatoes. Վերցված է 2018 թ․ օգոստոսի 30-ին.
10. ↑  «Alpha» (անգլերեն). Metacritic. Վերցված է 2018 թ․ օգոստոսի 30-ին.
11. ↑  «Альфа» (ռուսերեն). Megacritic. Վերցված է 2018 թ․ օգոստոսի 30-ին.
12. ↑  Критический разбор фильма "Альфа" от С.В. Дробышевского

Արտաքին հղումներ
----------------

* Alpha(անգլ.) ֆիլմը Internet Movie Database կայքում
* «Alpha»(անգլ.) ֆիլմը *Box Office Mojo* կայքում
* Критический разбор фильма от С.В.Дробышевского на Youtube։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |